|  |
| --- |
| 15. SJEDNICA GRADSKOG VIJEĆA GRADA POŽEGETOČKA 11. DNEVNOG REDAPRIJEDLOG ODLUKE O JEDNOKRATNOJ NOVČANOJ POMOĆI OBITELJIMA I KUĆANSTVIMA ZA UBLAŽAVANJE KRIZE 2022. GODINEPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeListopad 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 350-01/22-03/2

URBROJ: 2177-1-01/01-22-1

Požega, 18. listopada 2021.

GRADSKOM VIJEĆU GRADA POŽEGE

PREDMET: Prijedlog Odluke o jednokratnoj novčanoj pomoći obiteljima i kućanstvima za ublažavanje krize 2022. godine - dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22 .) ( u nastavku teksta: Statut Grada Požege) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.-pročišćeni tekst), dostavlja se Naslovu na razmatranje i usvajanje Prijedlog Odluke o jednokratnoj novčanoj pomoći obiteljima i kućanstvima za ublažavanje krize 2022. godine.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o jednokratnoj novčanoj pomoći obiteljima i kućanstvima za ublažavanje krize 2022. godine



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: KLASA: 350-01/22-03/2

URBROJ: 2177-1-01/01-22-2

Požega, 18. listopada 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21., 11/22), Gradonačelnik Grada Požege, dana 18. listopada 2022. godine, donosi

Z A K L J U Č A K

I. Utvrđuje se Prijedlog Odluke o jednokratnoj novčanoj pomoći obiteljima i kućanstvima za ublažavanje krize 2022. godine, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege

2. Pismohrani

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: KLASA: 350-01/22-03/2

URBROJ: 2177-1-02/01-21-3

Požega, \_\_. listopada 2022.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 17. stavka 1. i članka 289. Zakona o socijalnoj skrbi (Narodne novine, broj: 18/22. i 46/22.) (u nastavku teksta: Zakon) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 15. sjednici, održanoj dana, \_\_. listopada 2022. godine, donosi sljedeću

O D L U K U

o jednokratnoj novčanoj pomoći obiteljima i kućanstvima za ublažavanje krize u 2022. godini

I. OPĆE ODREDBE

Članak 1.

Ovom Odlukom utvrđuju korisnici i način dodjele prava na jednokratne novčane pomoći obiteljima i kućanstvima za ublažavanje krize u 2022. godini koju osigurava Grad Požega te uvjeti, način i postupak za njihovo ostvarivanje (u nastavku teksta: Odluka).

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 3.

Poslove u vezi s provedbom ove Odluke obavlja Upravni odjel za društvene djelatnosti Grada Požege (u nastavku teksta: nadležni Upravni odjel), samostalno ili u suradnji s ostalim upravnim odjelima Grada Požege, područnom jedinicom Hrvatskog zavoda za socijalni rad (u nastavku teksta: Zavod) i područnom jedinicom Hrvatskog zavoda za mirovinsko osiguranje.

II. KORISNICI

Članak 4.

(1) Prava utvrđena ovom Odlukom mogu koristiti hrvatski državljani s prebivalištem na području Grada Požege te stranci sa stalnim boravkom, privremenim i dugotrajnim boravištem na području Grada Požege, te osobe bez državljanstva s privremenim i stalnim boravkom i dugotrajnim boravištem na području Grada Požege.

(2) Prava se ne mogu se prenositi na drugu osobu niti nasljeđivati.

III. UVJETI ZA OSTVARIVANJE PRAVA

Članak 5.

Prava utvrđena člankom 8. ove Odluke, može ostvariti korisnik, ako ispunjava jedan od sljedećih uvjeta:

1. socijalni uvjet

2. uvjet prihoda.

1. Socijalni uvjet

Članak 6.

Korisnik ispunjava socijalni uvjet, ako na temelju rješenja Zavoda ostvaruje pravo na zajamčenu minimalnu naknadu, osim u slučajevima, propisanim Zakonom.

2. Uvjet prihoda

Članak 7.

(1) Uvjet prihoda ispunjava Korisnik, umirovljenik s prihodom do 1.600,00 kuna.

(2) Pod prihodom u smislu stavka 1. ovoga članka, smatra se iznos prosječnog mjesečnog prihoda umirovljenika ostvarenog (isplaćenog) u tri mjeseca koja prethode mjesecu u kojem je podnesen zahtjev za ostvarivanje prava, a čine ga sva sredstva koja umirovljenik ostvari po osnovi rada, mirovine, imovine, prihoda od imovine ili na neki drugi način.

(3) U prihod iz stavka 2. ovoga članka ne uračunavaju se:

- novčane naknade i potpore propisane Zakonom

- godišnji dar za božićne i uskrsne blagdane.

IV. PRAVO NA ISPLATU JEDNOKRATNE NOVČANE POMOĆ OBITELJIMA I KUĆANSTVIMA ZA UBLAŽAVANJE KRIZE 2022. GODINE

Članak 8.

Prava na isplatu jednokratnu novčane pomoć obiteljima i kućanstvima za ublažavanje krize u 2022. godini, mogu ostvariti:

* korisnici zajamčene minimalne naknade
* umirovljenici
1. Pravo na isplatu jednokratne novčane pomoć obiteljima i kućanstvima za ublažavanje krize 2022. godine za korisnike zajamčene minimalne naknade

Članak 9.

(1) Pravo na isplatu jednokratne novčane pomoći za ublažavanje krize u 2022. godini (u nastavku teksta: jednokratna novčana pomoć) u visini od 1.000,00 kn (slovima: tisućukuna), neto ili 132,72 eura (slovima: stotridesetdvaeuraisedamdesetdvacenta) vezano uz fiksni tečaj konverzije koji iznosi 7,53450 kuna za 1,00 euro (koji je utvrdilo Vijeće Europske unije) može ostvariti korisnik, koji rješenjem Zavoda ostvaruje pravo na zajamčenu minimalnu naknadu.

(2) Korisnik može istodobno ostvariti više pojedinačnih prava odnosno oblika pomoći u smislu stavka 1. ovoga članka, ako njihovo istodobno ostvarivanje ne proturječi svrsi za koju je ostvarivanje namijenjeno.

(3) Pravo na isplatu jednokratne novčane pomoći, ostvaruje se na osnovu dopisa Zavoda.

1. Pravo na isplatu jednokratne novčane pomoć obiteljima i kućanstvima za ublažavanje krize 2022. Za umirovljenike

Članak 10.

Pravo na isplatu jednokratne novčane pomoći umirovljenicima u visini od 1.000,00 kn (slovima:tisućukuna), neto ili 132,72 eura (slovima:stotridesetdvaeuraisedamdesetdvacenta) vezano uz fiksni tečaj konverzije koji iznosi 7,53450 kuna za 1,00 euro (koji je utvrdilo Vijeće Europske unije) može ostvariti umirovljenik s prebivalištem na području Grada Požege čija ukupna tuzemna i/ili inozemna mirovina sa svim dodacima (u nastavku teksta: mirovina), ne prelazi iznos od 1.600,00 kuna, u mjesecu koji prethodi isplati ovoga prava.

Članak 11.

Umirovljenicima iz članka 10. ove Odluke smatraju se:

- korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu (u nastavku teksta: tuzemne mirovine)

- korisnici mirovina priznatih uz primjenu međunarodnih ugovora (u nastavku teksta: inozemne mirovine).

Članak 12.

(1) Kako bi umirovljenici ostvarili pravo na jednokratnu novčanu pomoć obvezni su nadležnom Upravnom odjelu dostaviti zahtjev za ostvarivanje prava na jednokratnu novčanu pomoć koji se podnosi se na standardiziranom obrascu.

(2) Zahtjev za ostvarivanje prava na jednokratnu novčanu pomoć može podnijeti i druga osoba u ime korisnika koja je uz propisane dokaze, dužna dostaviti i presliku vlastite osobne iskaznice.

(3) Podnositelj zahtjeva dužan je, uz ispunjeni standardizirani obrazac, priložiti sljedeće dokaze:

- presliku osobne iskaznice ili dokument sa OIB-om (ukoliko nije naveden na osobnoj iskaznici)

- dokaz o visini mirovinskog primanja: kopiju zadnjeg odreska mirovine (tuzemne i/ili inozemne) ili potvrdu Hrvatskog zavoda za mirovinsko osiguranje ili Potvrda iz banke o visini mirovine - uzimaju se u obzir ukupna primanja iz mirovinskog sustava (mirovina i zaštitni dodatak na mirovinu) te

- po potrebi potvrdu o visini dohotka i primitaka iz Porezne uprave kao i ostale dokaze po potrebi.

Članak 13.

Ukoliko se zahtjev pozitivno riješi, jednokratna novčana pomoć će se isplatiti na tekući račun u mirovljenika ili na blagajni Upravnog odjela za financije i proračun.

Članak 14.

(1) Pravo na jednokratnu novčanu pomoć ne može se prenositi na drugu osobu niti nasljeđivati.

(2) Pravo na jednokratnu novčanu pomoć izuzeto je od ovrhe.

V. EVIDENCIJA I DOKUMENTACIJA

Članak 15.

Nadležni Upravni odjel je dužan voditi evidenciju i dokumentaciju o priznatim pravima u sustavu socijalne skrbi propisanim Zakonom, posebnim propisima i općim aktima Grada Požege.

VI. PRIJELAZNE I ZAVRŠNE ODREDBE

Članak 16.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

o jednokratnoj novčanoj pomoći obiteljima i kućanstvima za ublažavanje krize u 2022. godini

1. UVOD

Radi ublažavanja posljedica porasta cijena predlaže se Odluka o jednokratnoj novčanoj pomoći obiteljima i kućanstvima za ublažavanje krize u 2022. godini.

II. PRAVNA OSNOVA

Člankom 35. stavkom 1. točkom 2. Zakona o lokalnoj i područnoj (regionalnoj) samoupravi (Narodne novine, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19 .i 144/20.) propisano je da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne odnosno područne (regionalne) samouprave.

Člankom 19. stavkom 1. točkom 5. istog zakona propisano je da općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana.

U članku 39. i članku 119. stavku 1. Statuta Grada Požege (Službene novine Grada Požege, broj: 2/21. i 11/22.) propisane su ovlasti Gradskog vijeća na donošenje općih akata te vrste akata koje donosi Gradsko vijeće.

III. UTJECAJ NA PRORAČUN

Financijska sredstva za provedbu socijalnih prava utvrđenih predloženom Odlukom o jednokratnoj novčanoj pomoći obiteljima i kućanstvima za ublažavanje krize u 2022. godini osigurana su u Proračunu za 2022. godinu.

IV. SADRŽAJ PRIJEDLOGA ODLUKE

Nastavno se, u bitnome daje sdržaj predložene Odluke:

1) Glava I. OPĆE ODREDBE (članka 1. - 3.) - uvodno se navodi da se predloženom Odlukom utvrđuju korisnici i način dodjele prava na jednokratne novčane pomoći obiteljima i kućanstvima za ublažavanje krize u 2022. godini koju osigurava Grad Požega te uvjeti, način i postupak za njihovo ostvarivanje. Utvrđeno je da poslove u vezi s provedbom ove Odluke obavlja Upravni odjel za društvene djelatnosti kao nadležni Upravni odjel, (samostalno ili u suradnji s ostalim upravnim odjelima Grada Požege, područnom jedinicom Hrvatskog zavoda za socijalni rad i drugima).

2) Glava II. (članak 4. ) - utvrđen je pojam korisnika. Prava utvrđena Odlukom mogu koristiti hrvatski državljani s prebivalištem na području Grada Požege te stranci sa stalnim boravkom, privremenim i dugotrajnim boravištem na području Grada Požege, te osobe bez državljanstva s privremenim i stalnim boravkom i dugotrajnim boravištem na području Grada Požege. Prava se ne mogu se prenositi na drugu osobu niti nasljeđivati.

3) Glava III. UVJETI ZA OSTVARIVANJE PRAVA (članak 5. -7.) - utvrđeno je da prava sukladno ovoj Odluci, može ostvariti korisnik ako ispunjava socijalni uvjet ili uvjet prihoda. Navedeni uvjeti posebno su razrađeni i opisani.

4) Glava IV. PRAVO NA ISPLATU JEDNOKRATNE NOVČANE POMOĆ OBITELJIMA I KUĆANSTVIMA ZA UBLAŽAVANJE KRIZE 2022. GODINE (članak 8. - 14. ) - utvrđeno je da pravo na isplatu jednokratne novčane pomoć obiteljima i kućanstvima za ublažavanje krize u 2022. godini, u visini od 1.000,00 kn, neto ili 132,72 eura vezano uz fiksni tečaj konverzije koji iznosi 7,53450 kuna za 1,00 euro (koji je utvrdilo Vijeće Europske unije) može ostvariti korisnik, koji rješenjem Hrvatskog zavoda za socijalni rad ostvaruje pravo na zajamčenu minimalnu naknadu i umirovljenik s prebivalištem na području Grada Požege čija ukupna tuzemna i/ili inozemna mirovina sa svim dodacima (u nastavku teksta: mirovina), ne prelazi iznos od 1.600,00 kuna, u mjesecu koji prethodi isplati ovoga prava.

Način i uvjeti ostvarivanja svakog pojedinog prava posebno su utvrđeni i opisani, a korisnik može istodobno ostvariti više pojedinačnih prava odnosno oblika pomoći, ako njihovo istodobno ostvarivanje ne proturječi svrsi za koju je ostvarivanje namijenjeno (izuzev ako Odlukom nije drugačije određeno).

5) Glava V. EVIDENCIJA I DOKUMENTACIJA **(č**lanak 15.) - utvrđeno je da je nadležni Upravni odjel dužan voditi evidenciju i dokumentaciju o priznatim pravima u sustavu socijalne skrbi propisanim Zakonom, posebnim propisima i općim aktima Grada Požege.

6) Glava VI. PRIJELAZNE I ZAVRŠNE ODREDBE (članak 16.) - utvrđen je rok stupanja na snagu predložene Odluke.